runetrust/blame-folketinget-dk huggingface dataset:
Ole Sohn (SF), 2005-06-17:
Jeg synes, at det er et godt forslag, Enhedslisten har fremsat.
Det er måske nok bredt, for det er lidt svært at definere, hvad afhængighedsskabende stoffer er, men vi synes, at det er godt, at man har sat fokus på spørgsmålet om rygningens afhængighed.
Som hr. Naser Khader gjorde opmærksom på, er det sådan set, jeg havde nær sagt titusindvis, der dør af det, og hvis det var et stof, som blev opfundet, skabt i år, ville det under alle omstændigheder være forbudt og aldrig nogen sinde være kommet i handelen.
Men nu er det sådan blevet en del af vores livsstil, og nu gælder det om, at vi skal forsøge at redde, hvad reddes kan, så vi kan leve op til vores alle sammens intention om at leve længere og blive længere tid på arbejdsmarkedet.
Det gør også, at vi skal arbejde aktivt for et sundere liv.
Derfor er det utrolig vigtigt, at vi får fjernet de afhængighedsskabende stoffer fra tobakken.
Nu kan jeg jo godt tælle til 90 – det er en af de første ting, man skal lære, når man kommer i Folketinget – og jeg kan godt se, at forslaget nok ikke bliver vedtaget i den udformning, det har nu.
Så vil jeg sige til fru Helle Sjelle, at vi vil gøre vores til at holde også Det Konservative Folkeparti til ilden, så der ikke skal gå 5, 6 eller 7 år, hvor vi bare siger igen og igen, at nu skal der ske noget.
Når EU-rapporten kommer, er vi simpelt hen nødt til at handle, og derfor vil vi herfra om ikke give tilsagn, så måske true med at vi meget gerne medvirker til at genfremsætte forslaget under en eller anden form, hvis der ikke i løbet af sommeren kommer et konkret udspil fra regeringen, som kan være med til at sikre, at vi for alvor får taget hul på at få fjernet de afhængighedsskabende stoffer fra tobakken.
Vi vil gøre, hvad vi kan for at få nedbragt rygningen og dermed skabe et sundere liv for dem, der er begyndt at ryge, og hjælpe dem med at komme ud M054S48724959subh.fm Page 4962
Tuesday, November 8, 2005 4:34 PM
af det igen, og arbejde for at undgå, at flere kommer ind i det, og at vi i det hele taget får et sundere liv, som gør, at vi kan leve længere og dermed også bidrage med længere tid på arbejdsmarkedet.
Naser Khader (RV), 2005-06-17:
Jeg synes også, at det er meget, meget utilfredsstillende, at vi fik tallene så sent.
Det er noget, der burde være kommet under førstebehandlingen, men der var heller ingen af os, der spurgte om tallene.
Jeg synes, at det er utilfredsstillende, at vi får at vide, at det vil koste mellem 60 og 120 mio. kr., samme dag vi skal afgive betænkning.
Så vi er med i kritikken der, men samtidig er vi nødt til at stole på de der tal.
Vi har jo embedsmænd, der siger, at det kommer til at koste mellem 60 og 120 mio. kr., og så er man nødt til at sige: Nu venter vi lige hen over sommeren, og hvis der så ikke sker noget, hvis der ikke kommer nogle initiativer, vil vi gerne støtte en genfremsættelse, men det er vigtigt, at vi giver ministeren mulighed for at komme med nye initiativer.
Frank Aaen (EL), 2005-06-17:
Jeg er selvfølgelig ked af, at Det Radikale Venstre i modsætning til for 2 dage siden, hvor man støttede forslaget, i dag ikke mener at kunne støtte det.
Jeg vil tage det fra den positive side, for det indlysende i det her forløb var, at så længe ministeren troede, at det her bare kunne stemmes ned, skete der ingenting, ligesom der ikke er sket noget i en årrække.
Men da det viste sig, at der var et flertal for det her forslag, fik ministeren travlt: Nu skal jeg tage fat i EU.
Nu skal jeg gøre det ene.
Og nu vil jeg indkalde til møde – godt nok under forudsætning af at det her forslag ikke bliver vedtaget, fik vi oplyst – og så skal jeg indkalde sundhedsordførerne til møde.
Derfor vil jeg spørge hr. Naser Khader: Kan vi ikke være sikre på, at vi har De Radikale med igen, hvis ministeren bruger det her til at tro, at der ikke længere er et flertal, der vil presse ham til at lave et forbud mod tilsætningsstoffer?
Ole Sohn (SF), 2005-06-17:
Nu ved jeg ikke, om Venstres ordfører har røget, men det har jeg, og jeg kan godt sige, at det ikke er nogen synderlig sjov dans at komme ud af den narkomani, som rygning er.
Rygning er en form for narkomani, den er afhængighedsskabende, og man skal altså ikke have røget ret mange cigaretter, før man finder ud af det.
Jeg så godt, at der for nylig var en tv-udsendelse, hvor tobaksindustrien offentliggjorde de tilsætningsstoffer, der bruges, i form af koder og begreber, som ikke engang kemikere på universiteter var i stand til at analysere.
Men det får mig altså ikke til at sige, at rygning ikke er afhængighedsskabende.
Det får mig til at sige, at tobaksindustrien gør alt for at skjule de afhængighedsskabende stoffer, der findes.
Det kan ikke nytte noget, at Venstres ordfører ikke tror, at det er afhængighedsskabende at ryge.
De tilsætningsstoffer, der kommer i tobakken, er jo bevisligt afhængighedsskabende, så selvfølgelig skal der gøres noget ved det.
Men det, der har været det mest tankevækkende, er, at regeringen indtil nu ikke har gjort noget, selv om vi har diskuteret det mange gange.
Lone Møller (S), 2005-06-17:
Vi vil meget gerne bruge tiden over sommeren til at have nogle drøftelser, altså de politiske ordførere med ministeren – ministeren har jo allerede givet tilsagn om, at vi er indbudt i august måned – og prøve at se, om der er nogle delområder, hvor vi kan gå i gang med danske initiativer allerede i næste samling i form af et beslutningsforslag eller eventuelt i et lovforslag, som ministeren kunne fremkomme med.
Det skal ikke skorte på vores opbakning.
Vi mener bare, at der på nuværende tidspunkt er nogle uklarheder.
Man kan så diskutere, hvad der er rigtigt, og hvad der er forkert, og dermed er der et klart tilsagn om, at Socialdemokratiet stadig væk ønsker at få fjernet tilsætningsstoffer.
Det må blot ikke fjerne fokus på, at cigaretrygning i al almindelighed er det største problem.
Så hermed et klart tilsagn fra Socialdemokraterne.
Frank Aaen (EL), 2005-06-17:
Jeg synes, at det er meget beklageligt at skulle vende tilbage til indenrigs- og sundhedsministerens scene.
Jeg synes, at det er meget beklageligt, at en minister, bare fordi denne kommer med nogle hokuspokustal, kan flytte et flertal i Folketinget, og jeg synes ikke, at Socialdemokratiet burde have bøjet sig på det løsagtige grundlag, som indenrigs- og sundhedsministeren er kommet med.
Men sådan er det nu engang, og det kan vi ikke lave om på.
Derfor vil jeg bare sige, at jeg forstod de ting, der kom fra fru Lone Møller, sådan, at SocialdeM054S48724959subh.fm Page 4960 Tuesday, November 8, 2005 4:34 PM
mokratiet, når vi nu genfremsætter det her beslutningsforslag straks i den nye samling – gerne som et fælles beslutningsforslag fra alle de partier, der har tilkendegivet, at de står bag det her – så er med.
Så får vi det vedtaget i oktober.
Lone Møller (S), 2005-06-17:
De sidste par dage har jeg fået en del mails fra borgere rundtomkring i landet, som er sådan lidt vrede over, at Socialdemokratiet undlader at stemme for det her forslag.
Der er mange forskellige motiver til deres vrede, men det, der desværre er gennemgående for mange af dem, er, at folk nu er meget vrede over, at vi ikke får vedtaget det her forslag, så de kan komme til at ryge nogle rigtig sunde cigaretter.
Det er det, mailene går ud på.
Derfor vil jeg meget gerne her slå fast, at rygning i al almindelighed er det største enkeltstående sundhedsproblem, vi har i Danmark.
Nikotinen er et naturligt stof i tobaksplanten.
Derfor er hovedproblemet med rygning sådan set afhængighedsskabende og sundhedsfarlige stoffer, som forekommer naturligt i tobakken.
Det er vigtigt at holde sig for øje, at uanset hvor mange tilsætningsstoffer vi fjerner, fjerner vi altså ikke problemets største årsag, nemlig den naturlige del.
Nå, jeg prøver fuldstændig at se væk fra det her, det må I meget undskylde, men det gik helt i sort!
Når Socialdemokratiet undlader at stemme for det her forslag, er det, fordi vi i allerallersidste fase i behandlingen af det her forslag har fået oplyst en masse uafklarede ting, som vi ikke har nået at kunne behandle.
Vi har haft ministeren i samråd, vi har haft medicinaldirektøren i samråd, og der er ingen tvivl om, at der er usikkerheder.
Socialdemokratiet ønsker til enhver tid stadig, og også efter at vi er færdige med det her forslag, at være medvirkende til at lave et forbud mod tilsætningsstoffer i tobakken.
Vi vil dog bruge tiden her over sommeren på at få afdækket, om det er korrekt, at det koster i størrelsesordenen 60-120 mio. kr.
De har også været ude med oplysninger om, at vi godt kan måle på udvalgte stoffer.
Det er vi interesserede i at få mere afdækket, inden at vi vedtager det her forslag.
Hvis ikke der kommer noget ud af de initiativer, som ministeren har lovet os – for det første at indkalde ordførerne til et møde i august måned, for det andet at se, hvad den rapport, der kommer fra EU, medfører – er vi indstillede på i næste samling at fremsætte et forslag, som klart kan begrænse tilsætningsstofferne.
Vi er også indstillede på at tvinge ministeren til at finde finansiering for den ordning og ser også meget gerne, at tobaksindustrien skal være medvirkende til at betale, hvis det er det, der kan være løsningen.
Vi har altså på ingen måde opgivet vores forbud mod tilsætningsstoffer.
Vi mener blot, at der er kommet så mange uklarheder her på det sidste, og derfor mener vi, at det er vigtigt, at vi får lidt tid.
Der er ganske rig lejlighed til i næste samling at fremsætte et forslag, som vi kan få vedtaget også inden for den tidsfrist, der ligger i forslaget, nemlig den 1. juli i år 2006.
Derfor er der ingen tvivl om, at forslaget sagtens kan nå at behandles.
Helle Sjelle (KF), 2005-06-17:
Det her handler overhovedet ikke om nogen form for slaphed.
Det her handler om, at vi først gerne vil have et overblik over, hvad det egentlig er vi skal forbyde.
Og det får vi altså ikke med det her forslag; der får vi altså ikke et overblik over, hvad vi skal forbyde.
Jeg synes, at det er bedre at gå EU-vejen i den her sag, end det umiddelbart er at gå den nationale vej.
Men det er da klart, at vi heller ikke vil vente i al evighed på det her forslag.
For os M054S48724959subh.fm Page 4959
Tuesday, November 8, 2005 4:34 PM handler det bare om, at vi altså bliver nødt til at vide, hvor vi egentlig skal begynde henne.
Ole Sohn (SF), 2005-06-17:
Så er det da først, at den ansvarlige regering må slå i bordet og gribe ind.
Man kan da ikke bare sige: Vi ved ikke, hvad industrien gør.
Vi må acceptere, at de fylder deres produkter med afhængighedsskabende stoffer, der gør folk afhængige og nedbryder deres helbred.
Vi kan som regering ikke gøre noget, vi må bare sige: Nå, det kan vi ikke gøre noget ved.
Hvad er det da for en slaphed!
Helle Sjelle (KF), 2005-06-17:
Der er slet ikke nogen tvivl om, at vi også meget gerne vil være med til at begrænse indholdet af afhængighedsstoffer.
Jeg vil så bare gerne spørge hr. Ole Sohn: Hvad er det for stoffer, vi skal forbyde?
Problemet er, at det har vi ikke et overblik over på nuværende tidspunkt.
Det er det, der er problemet i denne sag.
Det er det allerstørste problem.
Lene Espersen (KF), 2005-06-17:
Jeg er da glad for, at hr. Frode Sørensen er så befriende ærlig, at han også her på talerstolen siger, at det vil være halsløs gerning at stemme for det her beslutningsforslag, for heller ikke hr. Frode Sørensen er i stand til at overskue, hvor mange millioner det her vil påføre kommunerne.
Jeg vil så sige til hr. Frode Sørensen, for at det skal være fuldstændig uden tvivl
Der vil jeg gerne tilkendegive, at de møder vil jeg indkalde til efter sommerferien, så der kan være et lovforberedende arbejde og fremsættes lovforslag i første halvår af 2006, hvis der skulle være grund til det.
Så jeg vil gerne understrege, at sagen – om man så må sige – ikke stopper ved, at dette beslutningsforslag, der ikke er godt nok gennemarbejdet, bliver nedstemt.
Tværtimod er det starten på, at vi gør noget ved kattenes vel.
Hermed sluttede forhandlingen.
Afstemning
Der var ikke stillet ændringsforslag.
Frode Sørensen (S), 2005-06-17:
Jeg skal ikke forlænge debatten om registeret, men blot konstatere, at det tal, som Kommunernes Landsforening offentliggør med 50-100 mio. kr., på mig virker som lidt af det, vi i det sønderjyske kalder et sjustal.
Om man havde skrevet 20-200 mio. kr., kunne vist være stort set det samme, men lad os forske en lille smule i det.
Lad mig så også sige, at med hensyn til det, som ministeren er inde på, nemlig at aflivning af katte ved skydning kunne gå ud over andre vildtlevende dyr, synes jeg at ministeren må have en meget stor lup med for at finde ud af, hvordan det hænger sammen med det beslutningsforslag, vi har fremsat.
Jeg vil gerne stille ministeren et spørgsmål i forbindelse med det betænkningsbidrag, som er skrevet af VK og Dansk Folkeparti, og som indeholder temmelig mange ting: Hvor forpligtende vil ministeren tage de ting til sig, for når forslaget nu med en vis sandsynlighed, medmindre Dansk Folkeparti ændrer holdning, bliver stemt ned, er der vel egentlig ikke nogen forpligtelse for ministeren til at gøre noget som helst ved det forslag?
Derfor ville det da være dejligt at høre, om ministeren føler sig forpligtet til at gå ind i alle de gode forslag, som jeg tror ministeren har kendt, før de tre partier afgav betænkning.
Lene Espersen (KF), 2005-06-17:
Ja, det tror jeg, for jeg tror, at der er masser af forstandige mennesker uden for Christiansborg, der godt kan se, at det, hvis man vil kattene det vel, er i alles interesse at få et fælles register.
Kristen Touborg (SF), 2005-06-17:
Tror ministeren virkelig, at det i det rigtige liv vil blive sådan i løbet af 1, 2, 3 eller 4 år, at man får ét og kun ét register, når de to registre, der eksisterer nu, er gået helt forkert af hinanden, og når Inges Kattehjem har meddelt, at M054S48724959subh.fm Page 4968 Tuesday, November 8, 2005 4:34 PM de agter at køre videre med deres register?
Tror ministeren selv på den løsning?
Lene Espersen (KF), 2005-06-17:
Det, vi så kan gøre fra Folketingets side, er at lade være med at fortsætte med at så tvivl om dets eksistensberettigelse, men bakke op om det initiativ, som dyrlægerne har taget sammen med dyreværnsorganisationerne.
Det har flertallet gjort i sit betænkningsbidrag, og det ville være dejligt, hvis både SF og Socialdemokratiet gjorde det samme her på talerstolen.
Kristen Touborg (SF), 2005-06-17:
Jeg ved ikke rigtig, hvad ministeren mener, når ministeren siger, at vi kommer rendende med et forslag.
Sådan som jeg har forstået det, er det jo sådan, at alle partier kan komme med lovforslag eller beslutningsforslag, hvis de finder det betimeligt, og derfor er jeg lidt forundret over, at ministeren blander sig i, hvorvidt vi kommer med forslag eller ej.
Jeg vil godt spørge justitsministeren, om det, sådan som tingenes tilstand er nu, når flertallet har stemt forslaget her ned, efter ministerens opfattelse vil få den konsekvens, at der bliver forbedringer for kattene, altså at der bliver ét og kun ét register.
Det må vel siges at være klart, at hvis der ikke bliver det, altså hvis man kører videre med de to registre – hvilket jo meget ser ud til at være tilfældet i øjeblikket – vil der aldrig blive virkelig ordnede forhold på området.
Frode Sørensen (S), 2005-06-17:
Ja, jeg må selvfølgelig beklage, at jeg ikke har nogen liste over, hvad de forskellige partier inklusive Socialdemokratiet som parti eller som enkeltpersoner har givet til Kattens Værn eller forskellige andre katteforetagender.
Men jeg synes egentlig heller ikke, det er det, det drejer sig om her og nu.
Hvis vi lige skal have en kommentar til gårsdagens drøftelser, vil jeg gerne sige, at Socialdemokratiets holdning var den samme, som den var for et års tid siden, da vi diskuterede det samme forslag.
Men her drejer det sig om kattene, og derfor har jeg meget, meget svært ved at se, hvorfor Dansk Folkeparti pludselig ikke kan tage hånd om kattene på en kærlig måde og være med til at sikre, at de får et endnu bedre liv end det, de har mange steder i dag.
Martin Henriksen (DF), 2005-06-17:
Jeg vil bare sige, at jeg synes stadig, at kritikken er fuldstændig ukorrekt.
Hvis hr. Christian H. Hansen var til stede, ville han på det kraftigste kunne argumentere imod de påstande, der kommer, og minde om, at Dansk Folkeparti formentlig er det eneste parti i Folketinget, som har givet tilskud til katteorganisationer af medlemmernes private penge og som parti.
Det er noget, vi gør en gang imellem på vore årsmøder, og hvor mange andre partier herinde gør det?
Ikke ret mange mig bekendt, så det er et signal om, at vi rent faktisk gør noget for kattene.
Hvis der er drøftelser i gang, hvis der er et katteregister, og hvis man vil lægge det ud i licitation, er de eneste, som i virkeligheden har mulighed for at byde på det, Dyrenes Beskyttelse, men vi synes sådan set, at andre organisationer også skal have mulighed for at byde på det.
Med hensyn til de forslag, som den socialdemokratiske ordfører talte om, stemte Socialdemokratiet jo imod dem i går.
Frode Sørensen (S), 2005-06-17:
Man kan vel sige, at det er kattens, at Dansk Folkepartis ordfører, hr. Christian H. Hansen, ikke er til stede i dag.
Jeg må selvfølgelig give reserveordføreren ret i, at det kan være svært at diskutere med en, der ikke er til stede, men det er nu ærgerligt, også fordi hr. Christian H. Hansen i går skosede nogle af Folketingets partier for ikke at ville gøre noget ved dyrevelfærden.
Det er ikke, fordi vi i Socialdemokratiet under nogen omstændigheder føler os ramt, men vi er i allerhøjeste grad overraskede over, at specielt Dansk Folkeparti ikke kan støtte forslaget om at skabe bedre vilkår for vore kæledyr kattene.
Som det fremgår af betænkningen, kan regeringspartierne og Dansk Folkeparti ikke støtte beslutningsforslaget, og når man i øvrigt ser på det betænkningsbidrag, som er afgivet, ja, så må jeg nok konstatere, at man begynder at undre sig, for i betænkningsbidraget understreger V, K og Dansk Folkeparti, til trods for at de ikke kan støtte forslaget, fordelen ved, at katte er mærkede og registrerede.
De siger også, at det skal være katteejerens ansvar at sørge for, at mærkningen registreres, og det passer meget fint med beslutningsforslaget.
Venstre, De Konservative og Dansk Folkeparti er også enige i, at kommunerne skal tage hånd om de herreløse katte – også noget, der fremgår af beslutningsforslaget.
Venstre, De Konservative og Dansk Folkeparti er også enige i, at kommunerne skal pålægges at reagere på klager fra borgere, der generes af herreløse og vel for den sags skyld også ikkeherreløse katte.
Venstre, De Konservative og Dansk Folkeparti er enige i, at såfremt indfangning eller aflivning af katte besluttes, skal det ske på en fuldt betryggende måde, og V, K og Dansk Folkeparti er enige i, at nedskydning af omstrejfende katte skal ophøre, og at der skal indføres nye regler.
Det er faktisk sådan, at vi skal have en kolossal stor lup frem for at finde ud af, hvad der egentlig er den store forskel mellem betænkningsbidraget fra dem, der er imod beslutningsforslaget, og beslutningsforslagets indhold.
Derfor er det naturligvis ærgerligt, hvis hr. Martin Henriksen ikke er i stand til at gøre det, at hr. Christian H. Hansen ikke er til stede, for de partier, der har fremsat forslaget, har jo på mange, mange områder et fortræffeligt samarbejde med Dansk Folkeparti om dyrevelfærd.
Vi må nok konstatere, at i denne situation er der sket et eller andet, som i hvert fald S og SF ikke rigtig er klar over.
Lige pludselig var det, som om det flertal, der var for forslaget, smuldrede – eller sagt på en anden måde: Lige præcis da vi havde katten eller i dette tilfælde Dansk Folkeparti nede i sækken, glemte vi i sidste øjeblik at snøre den til, og så smuttede katten ud af sækken, og vi måtte konstatere, at flertallet forsvandt som dug for solen.
Men jeg vil sige til hr. Martin Henriksen, at hvis mine argumenter har gjort indtryk, har Dansk Folkeparti jo stadig mulighed for at ryste på hånden og trykke på den grønne knap i stedet for på den røde.
Kristen Touborg (SF), 2005-06-17:
Der sker ikke rigtig noget, der er en masse pæne ord, og der er også hensigter, men det ene år går efter det andet, uden at der sker nogen reel forbedring af dyrevelfærden, og det er det, jeg i denne forbindelse tillader mig at kritisere så vel regeringen som Dansk Folkeparti for.
Hermed sluttede forhandlingen om ændringsforslaget.
Afstemning
Forslaget som helhed sattes herefter til forhandling.
Forhandling
Martin Henriksen (DF), 2005-06-17:
Jeg vil bare gentage, at jeg ikke synes, at det er rimeligt, at man kommer med de beskyldninger, bl.a. i betragtning af, at Dansk Folkeparti for ikke så lang tid siden – det er vedrørende dyrevelfærd generelt – har indgået en aftale med regeringen, som igangsætter nogle analyser, der bl.a. skal forbedre dyretransporterne.
Katteområdet er også et område, som vi vil følge tæt, og her er der drøftelser i gang med Skov- og Naturstyrelsen og Kommunernes Landsforening, som netop kigger på, hvad man kan gøre bedre på det område, så jeg mener, kritikken er ukorrekt.
Kristen Touborg (SF), 2005-06-17:
Jeg vil gerne først beklage over for formanden, at jeg var uopmærksom på, at forhandlingen her kun drejer sig om ændringsforslaget.
Det var i hvert fald ikke en bevidst fejltagelse.
Jeg mener, det er sådan, at med det betænkningsbidrag, der foreligger fra regeringen og M054S48724959subh.fm Page 4965 Tuesday, November 8, 2005 4:34 PM Dansk Folkeparti, står det klart, at der reelt ikke vil komme til at ske noget på dette område.
Det er reelt de eksisterende forhold, der bare skal køre videre, og det er grunden til, at jeg nævner, at Dansk Folkeparti faktisk i tide og utide gør alt, hvad de kan, for at slå sig op på, at de er dyrenes venner, men at der, når det kommer til stykket, ikke er meget handling.
Martin Henriksen (DF), 2005-06-17:
Ja, men det vil formentlig være den eneste gang, jeg går på talerstolen.
Jeg vil bare sige, at jeg ikke synes, det er passende at angribe hr. Christian H. Hansen, når hr. Christian H. Hansen ikke har mulighed for at være til stede i Folketingssalen.
Alle, der følger debatten og ved, hvad hr. Christian H. Hansen brænder for, ved jo netop, at hvis nogen her i Folketinget går ind for at forbedre dyrevelfærden, er det netop hr. Christian H. Hansen.
Det er også værd at bemærke, at Den Danske Dyrlægeforening og en række dyreværnsorganisationer, der er aktive på katteområdet, er gået sammen om at etablere et register ved navn Det Danske Katteregister.
Der er også drøftelser i gang med Kommunernes Landsforening og Skov- og Naturstyrelsen, som formentlig vil give anledning til, at der kan fremlægges noget i første halvår af 2006.